ພິທີປິດຊຸດຝຶກອົບຮົມ ທິດສະດີ-ແນວທາງຂອງພັກ ລະບົບ 45 ວັນ ຊຸດທີ IX ປະຈໍາປີ 2022 ຂອງສູນຝຶກອົບຮົມເມືອງໂພນທອງ
ໃນຕອນເຊົ້າຂອງວັນທີ 28 ກໍລະກົດ 2022 ຄະນະໂຄສະນາອົບຮົມເມືອງໂພທອງ ໄດ້ຈັດພິທີປິດຊຸດຝຶກອົບຮົມທິດສະດີ-ແນວທາງຂອງພັກ ລະບົບ 45 ວັນ ຊຸດທີ IX ຂຶ້ນຢູ່ທີ່ສະໂມສອນຂອງເມືອງໂພນທອງ ແຂວງຈຳປາສັກ; ໂດຍໃຫ້ກຽດເປັນປະທານຂອງ ສະຫາຍ ສຸພາບ ທຳມະຮັກສາ ກຳມະການພັກແຂວງ ເລຂາຄະນະບໍລິຫານງານພັກເມືອງ ເຈົ້າເມືອງໆໂພນທອງ
ໂດຍມີ ສະຫາຍ ບຸນປັນ ມະຫາລາດ ຮອງເລຂາໜ່ວຍພັກຮາກຖານ ຮອງຫົວໜ້າຄະນະໂຄສະນາອົບຮົມແຂວງຈຳປາສັກ, ສະຫາຍ ຄໍາພັນ ອຸ່ນຄໍາ ຄະນະປະເຈໍາພັກເມືອງ ຫົວໜ້າຄະນະໂຄສະນາອົບຮົມເມືອງ, ສະຫາຍ ສົມພອນ ວິໄລສົມ ຫົວໜ້າຂະແໜງອົບຮົມ (ຄະນະໂຄສະນາອົບຮົມແຂວງ), ມີຄະນະພັກຮາກຖານ, ໜ່ວຍພັກຮາກຖານອ້ອມຂ້າງເມືອງ, ຄະນະຮັບຜິດຊອບຊຸດຝຶກອົບຮົມ ແລະ ນັກສຳມະນາກອນຊຸດຝຶກອົບຮົມທິດສະດີ-ແນວທາງຂອງພັກ ລະບົບ 45 ວັນ ຊຸດທີ IX ເຂົ້າຮ່ວມຢ່າງພ້ອມພຽງ.
ໃນພິທີ ສະຫາຍ ຄໍາພັນ ອຸ່ນຄໍາ ຄະນະປະຈໍາພັກເມືອງ ຫົວໜ້າຄະນະໂຄສະນາອົບຮົມເມືອງ ໄດ້ຜ່ານມະຕິຕົກລົງຂອງຫົວໜ້າຄະນະໂຄສະນາອົບຮົມແຂວງ ວ່າດ້ວຍການອະນຸມັດປິດຊຸດຝຶກອົບຮົມ, ບົດສະຫຼຸບການຈັດຕັ້ງປະຕິບັດຊຸດອົບຮົມທິດສະດີ-ແນວທາງຂອງພັກ ລະບົບ 45 ວັນ ຊຸດທີ IX ປະຈໍາປີ 2022 ຂອງສູນຝຶກອົບຮົມເມືອງໂພນທອງ, ຂໍ້ຕົກລົງຂອງຄະນະປະຈໍາພັກເມືອງ ວ່າດ້ວຍການຍ້ອງຍໍໃຫ້ແກ່ຄະນະຄູ-ອາຈານ ແລະ ນັກສໍາມະນາກອນ ທີ່ໄດ້ເອົາໃຈໃສ່ຕັ້ງໜ້າປະຕິບັດວາລະການຮຽນ-ການສອນຈົນໄດ້ຮັບຜົນສໍາເລັດ.
ໃນຕອນທ້າຍຂອງພິທີ ສະຫາຍ ສຸພາບ ທຳມະຮັກສາ ກຳມະການພັກແຂວງ ເລຂາຄະນະບໍລິຫານງານພັກເມືອງ ເຈົ້າເມືອງໆໂພນທອງ ໄດ້ໃຫ້ກຽດມອບໃບຢັ້ງຢືນ, ໃບຍ້ອງຍໍ ແລະ ມີຄໍາເຫັນໂອ້ລົມ ແກ່ນັກສໍາມະນາກອນຊຸດອົບຮົມທິດສະດີ-ແນວທາງຂອງພັກ ລະບົບ 45 ວັນ ຊຸດທີ IX ປະຈໍາປີ 2022 ຢ່ງມີເນື້ອໃນຄົບຖ້ວນ; ຫຼັງຈາກນັ້ນ ພິທີກໍໄດ້ເປິດລົງຢ່າງເປັນທາງການ.